[{"text_idx": "#000000", "text": "Cyfle i wella eich sgiliau digidol \u2013 am ddim"}, {"text_idx": "#000003", "text": "Drwy gyfuno gwybodaeth ymarferol am raglennu cyfrifiaduron a chynhyrchu cyfryngau, y nod yw rhoi\u2019r sgiliau ymarferol angenrheidiol i gyflogeion allu gweithio gyda thechnolegau digidol a chyfryngau uwch."}, {"text_idx": "#000004", "text": "Gan weithio ar y cyd a\u0302 Phrifysgol Aberystwyth, gallwn gynnig mynediad i fusnesau ac unigolion i hyfforddiant lefel uchel i\u2019w galluogi i ddod yn fwy cynaliadwy ac effeithlon a gyda ffocws penodol ar dechnolegau newydd a\u2019u potensial ar gyfer cynyddu twf a swyddi."}, {"text_idx": "#000005", "text": "Darperir hyfforddiant mewn fformat hyblyg sy\u2019n ymateb i\u2019r diwydiant ac sy\u2019n galluogi myfyrwyr i weithio trwy ddysgu o bell a\u0302 chymorth i ddiweddaru eu gwybodaeth dechnegol, ymgorffori diwylliant ymchwil yn y gweithle a gweithio tuag at gymwysterau o\u0302l-raddedig wedi\u2019u teilwra i\u2019w hanghenion diwydiant."}, {"text_idx": "#000006", "text": "Erbyn hyn mae lefel ariannol uwch fyth ar gael trwy\u2019r prosiect mewn ymateb i sefyllfa firws Covid-19. Felly gall sefydliadau cymwys* a\u2019r hunan-gyflogedig nawr elwa ar hyfforddiant a\u0302 hyd at 100% o gymhorthdal."}, {"text_idx": "#000007", "text": "*Rhaid i sefydliadau beidio a\u0302 bod wedi derbyn mwy na 200,000 ewro o gymorth gwladwriaethol De Minimis yn ystod y 3 blynedd ariannol ddiwethaf. Mae angen datganiad De Minimis"}, {"text_idx": "#000008", "text": "I bwy y mae\u2019r cynllun?"}, {"text_idx": "#000009", "text": "Ydych chi\u2019n ymwneud a\u0302\u2019r sector Diwydiannau Creadigol? Neu hoffech chi ymwneud a\u0302\u2019r sector?\nHoffech chi ddiweddaru\u2019ch sgiliau a\u2019ch gwybodaeth fel y gallwch chi fod yn fwy arloesol yn eich ro\u0302l a/neu ennill cymhwyster o\u0302l-raddedig?\nA oes gennych chi radd neu o leiaf 2 flynedd o brofiad gwaith perthnasol?\nYdych chi\u2019n byw neu\u2019n gweithio yng Ngorllewin Cymru a\u2019r Cymoedd?"}, {"text_idx": "#000010", "text": "Os gwnaethoch chi ateb yn gadarnhaol i\u2019r cwestiynau hyn, yna mae Cynhyrchu Cyfryngau Uwch ar eich cyfer chi!"}]